Polisieman, nog drie vas ná gefnuikte rooftogDie vuurwapens waarop beslag gelê is. Foto: SAPD Konst. Maselela Langa, woordvoerder van die polisie, het gesê beamptes het inligting opgevolg dat vier mans ŉ rooftog in die stad beplan het. “Die verdagtes is op die N8 voorgekeer en daar is op twee vuurwapens, polisiereflekteerbaadjies en balaklawas beslag gelê.” Volgens Langa het die verdagtes met ŉ goudkleurige Toyota RunX gery en is een van die verdagtes ŉ polisiekonstabel. Die vier verdagtes, tussen 30 en 35 jaar oud, sal binnekort in die Bloemfontein-landdroshof verskyn op aanklagte van sameswering om ŉ misdaad te pleeg en die besit van ongelisensieerde vuurwapens.